P7_TA(2013)0487

Evropsko združenje za teritorialno sodelovanje ***I

Zakonodajna resolucija Evropskega parlamenta z dne 20. novembra 2013 o predlogu uredbe Evropskega parlamenta in Sveta o spremembi Uredbe (ES) št. 1082/2006 Evropskega parlamenta in Sveta z dne 5. julija 2006 o ustanovitvi evropskega združenja za teritorialno sodelovanje (EZTS), kar zadeva razjasnitev, poenostavitev in izboljšanje ustanavljanja in izvajanja takih združenj (COM(2011)0610/2 – C7-0324/2011 – 2011/0272(COD))

(Redni zakonodajni postopek: prva obravnava)

(2016/C 436/42)

Evropski parlament,

(1) UL C 191, 29.6.2012, str. 53.

(2) UL C 113, 18.4.2012, str. 22.

Stališče Evropskega parlamenta, sprejeto v prvi obravnavi dne 20. novembra 2013 z namenom sprejetja Uredbe (EU) št. …/2013 Evropskega parlamenta in Sveta o spremembi Uredbe (ES) št. 1082/2006 o ustanovitvi evropskega združenja za teritorialno sodelovanje (EZTS), kar zadeva razjasnitev, poenostavitev in izboljšanje ustanavljanja in delovanja takih združenj

PRILOGA K ZAKONODAJNI RESOLUCIJI

Skupna izjava Parlamenta, Sveta in Komisije v zvezi z ozaveščanjem in členom 4 in 4(a) uredbe o evropskem združenju za teritorialno sodelovanje

Evropski parlament, Svet in Komisija soglašajo, da si bodo bolj usklajeno prizadevali za ozaveščanje med institucijami in državami članicami ter v njih, da bi tako povečali prepoznavnost RZTS kot neobveznega instrumenta za teritorialno sodelovanje na vseh področjih politike Unije.

V zvezi s tem Evropski parlament, Svet in Komisija pozivajo države članice, naj zlasti sprejmejo ustrezne ukrepe za usklajevanje in komunikacijo med nacionalnimi organi in med organi različnih držav članic, da bi se zagotovili jasni, učinkoviti in pregledni postopki za odobritev novih EZTS v določenih rokih.

Skupna izjava Parlamenta, Sveta in Komisije v zvezi s členom 1(9) uredbe o evropskem združenju za teritorialno sodelovanje

Evropski parlament, Svet in Komisija soglašajo, da si bodo države članice pri izvrševanju člena 9(2)(i) Uredbe (ES) št. 1082/2006, kakor je bila spremenjena, in sicer pri presojanju določb, ki naj se uporabijo za osebje EZTS, kakor se predlaga v osnutku konvencije, prizadevale upoštevati različne možnosti razpoložljivih zaposlitvenih sistemov, ki jih izberejo EZTS, ne glede na to, ali sodijo v okvir zasebnega ali javnega prava.

Ko pogodbe o zaposlitvi osebja EZTS ureja zasebno pravo, države članice upoštevajo tudi ustrezno pravo Unije, kot je Uredba (ES) št. 593/2008 Evropskega parlamenta in Sveta z dne 17. junija 2008 o pravu, ki se uporablja za pogodbena obligacijska razmerja (Rim I), in ustrezno pravno prakso drugih držav članic, ki so zastopane v EZTS.

Evropski parlament, Svet in Komisija se nadalje zavedajo, da ko pogodbe o zaposlitvi za osebje EZTS ureja javno pravo, so nacionalni javnopravni predpisi države članice, v kateri ima ustrezni organ EZTS sedež. Vendar se lahko za tiste člane osebja EZTS, za katere so veljali nacionalni javnopravni predpisi države članice, v kateri ima EZTS registrirani sedež, preden so postali člani osebja EZTS, uporabijo ti predpisi.

Skupna izjava Evropskega parlamenta, Sveta in Komisije v zvezi z vlogo Odbora regij v okviru platforme EZTS

Evropski parlament, Svet in Komisija vzamejo na znanje dragoceno delo, ki ga je Odbor regij opravil v okviru platforme EZTS, ki jo nadzoruje, in spodbuja Odbor regij, naj še naprej spremlja dejavnosti EZTS, ki že delujejo, in EZTS v nastajanju, organizira izmenjavo najboljših praks in opredeli skupne probleme.